El Pou Digital : El passat de Manresa a través de petjades històriques urbanes\nCarles Claret | Actualitzat el 18/04/2018\nEl passat de Manresa a través de petjades històriques urbanes\nTEMA DEL MES. Plaques commemoratives dedicades a personatges civils, fets històrics o antigues restes en façanes, comerços i carrers rememoren la quotidianitat d’una ciutat d’altres temps que, de mica en mica, es va esborrant de la memòria.\nAmb la voluntat de posar en valor el patrimoni històric, arquitectònic i urbà de la ciutat, en els últims anys s’han instal·lat diversos tòtems, senyalitzacions i plaques explicatives en els edificis més emblemàtics. Al marge de catalogar els principals elements d’interès a la trama urbana, Manresa també busca crear itineraris d’interès turístic que es puguin combinar amb els pols d’atracció clàssics com la Seu i la Cova –amb la potencialitat de la ruta ignasiana associada– o la capacitat de divulgació i oci amb els curs de l’aigua i les tradicions relacionades amb la Séquia.\nLes inversions en el camp patrimonial i turístic són un bon punt de partida per explicar la ciutat tant als visitants o nouvinguts com als mateixos manresans. El desenvolupament d’excursions, visites, rutes i activitats que hi estiguin relacionades és un segon pas en què cal una activitat comercial i de difusió que intenti explotar l’atractiu de la ciutat i incloure-hi altres incentius com la gastronomia o les activitats a l’aire lliure més lligades a l’entorn natural, agrícola i enològic.\nSobrerroca, el bulevard dels manresans il·lustres\nEl març de 1870, la Caixa d’Estalvis de Manresa va traslladar la seu al carrer de Sobrerroca, 34, a la façana de la qual ara hi ha la placa commemorativa referida a Manuel Oms i de Prat (Manresa, 1834) ja que, en aquella casa, hi tenia el despatx d'advocat i corredor d'assegurances. L’emplaçament es va convertir en l'oficina de l’entitat financera, sense que el propietari en cobrés lloguer, durant 43 anys. Oms havia estat el promotor principal de la Caixa (1865) i en va ser l'administrador des de la fundació fins a la seva mort, l’any 1907. Va ser vocal de la primera junta i, més endavant, director, vicepresident i president. Oms i de Prat també va exercir de jutge i periodista, i, en dos períodes, va ser alcalde de la ciutat (1874-1877, 1884-1886). Com a prohom manresà, també va ser fundador del teatre Conservatori, inaugurat el 9 de novembre de 1878.\nPere Armengou i Manso va néixer i morir a Manresa (1854-1909). En va ser alcalde fins a pocs anys abans de morir, vicepresident de la Cambra de Comerç i Industria i president de la comissió de la policia local com a primer tinent d'alcalde. La placa de marbre d’homenatge es va col·locar el 1993, en l’etapa d’alcaldia de Juli Sanclimens, per iniciativa de l’Associació de Veïns del Barri Antic.\nPocs metres més enllà, a l’altra banda del carrer i al costat del Pou de la Gallina, hi ha col·locada una placa en memòria del pintor i escenògraf Josep Mestres Cabanes, nascut en aquella casa el 13 de juny de 1898. La seva dilatada carrera creativa, la majoria de la qual desenvolupada a Barcelona, va deixar nombrosos olis, aquarel·les, pintures murals, dissenys gràfics, retaules, diorames, carrosses, ornamentacions, esbossos d'escenes i textos sobre escenografia repartits, entre altres punts, per Mèxic, Nova York, Buenos Aires, Barcelona i Manresa. Es va iniciar a l’Escola d’Arts i Oficis de la ciutat i va completar els estudis artístics a la capital catalana. De ben jove va entrar a formar part del taller de l’escenògraf i decorador Salvador Alarma, que, essencialment, treballava per als muntatges del teatre del Liceu i de qui va acabar heretant el taller. A part dels treballs escenogràfics, especialment per a òperes de Wagner, va crear diorames per a les exposicions universals de Barcelona i Sevilla. Va rebre reconeixements i medalles commemoratives de l'Escola de Belles Arts de Sant Jordi, de la Diputació de Barcelona i de l’Ajuntament de Manresa (un any abans de morir). Anys abans, el 1977, va obrir al públic la sala Mestres Cabanes del Museu Comarcal i deu anys després de la defunció a Barcelona, als 92 anys, es va inaugurar la fundació que porta el seu nom com a seu estable i centre d'exposició i documentació de la seva obra al mateix carrer de Sobrerroca, actualment tancada al públic.\nLa plaça Major, testimoni dels canvis polítics\nAls porxos de l’edifici consistorial, a la part externa de l’última columna, hi ha una de les plaques commemoratives més antigues que es conserven a peu de carrer. Es refereix a la crema del paper segellat en aquella mateixa plaça durant la Guerra del Francès (1808-1814).\nDurant el mandat de Manuel Oms i de Prat, es va reformar la Sala del Consistori, obrada l’any 1885, set anys abans que hi tinguessin lloc les reunions de la Primera Assemblea de la Unió Catalanista, de la qual sorgiren les Bases de Manresa. El 1931, Francesc Macià va inaugurar la placa commemorativa de la cita de 25, 26 i 27 de març de 1892 i de les quals se’n va celebrar el 125è aniversari l’any passat.\nDel cardenal Lluch al ministre Lluch\nJoaquim Lluch i Garriga (Manresa, 1816-Umbrete, Andalusia, 1882) era el tercer de dotze germans i va néixer a la casa cantonera de la plaça Major amb el carrer de Sant Miquel, però als sis anys es va traslladar a Barcelona on, ben aviat, va ingressar al convent del Carme (1830). Hi va estudiar fins a demanar l’exclaustració, cinc anys després, per viatjar a Itàlia, al convent de Lucca, en el qual es va convertir en mestre de novicis i professor de teologia. A la ratlla de la trentena va tornar a Barcelona com a rector la parròquia de Sant Miquel. El 1958 va ser nomenat bisbe de les Canàries, posteriorment de Salamanca (1868), Barcelona (1874-77) i arquebisbe de Sevilla (1877-82). L’any en què va morir, el nou papa Lleó XIII l’havia nomenat cardenal prevere, però no va arribar a viatjar a Roma per rebre el birret. El 1983, va descobrir la placa commemorativa amb motiu del centenari del seu traspàs un any abans, el llavors ministre socialista espanyol de Sanitat i Consum, Ernest Lluch, a qui, el 21 de novembre del 2000, va assassinar el comando Barcelona d’ETA.\nUn polític i un periodista de pes\nAl carrer de Sant Miquel, una placa recorda l’enginyer i polític Francesc Farreras i Duran (Manresa, 1900), tot i que, de molt jove, va destacar com a periodista a "El Día", "Pla de Bages" i "Política de Manresa". Fill d’un fadrí de la masia de les Farreras va ser fundador de la Joventut Nacionalista de Manresa i del Centre Republicà, abans de fer el salt polític definitiu com a membre de la Diputació Provisional de la Generalitat (1931) per Manresa i del Parlament de Catalunya per Esquerra Republicana (1932) a Tarragona. Va exercir el càrrec de secretari i director general de la Conselleria d’Agricultura (1931-33) i, entre altres funcions a l’executiu català, va presidir la comissió de pressupostos del Parlament.\nCombatent al front d’Aragó, va actuar de delegat del govern a la Caixa d’Estalvis de la Generalitat de Catalunya, l’entitat que exercia les funcions de banc del govern autònom en temps de guerra. El 1942 es va exiliar a Mèxic, on es va dedicar als sectors farmacèutic i del metall, i va promoure diferents iniciatives culturals com a membre actiu de l’Orfeó Català del país centre-americà. Des de 1954, va assumir la presidència del Parlament a l’exili. El 22 d’abril de 1978, rememorant el seu passat de lluita republicana, les joventuts d’ERC i el Partit Socialista d’Alliberament Nacional (PSAN) van promoure la col·locació de la placa a la casa on va néixer.\nEl gener d’aquest 2018, el col·lectiu Memòria.cat va publicar un epistolari inèdit entre Farreras i Duran i Joan Planas i Martí, germà del periodista assassinat pels anarquistes a la carretera de l’Arrabassada barcelonina, el 24 d’agost de 1936, i del qual, precisament aquest 31 de gener, es va inaugurar una plaça commemorativa en la casa on va viure al carrer de la Canal, un colofó als actes de commemoració del centenari del seu naixement, l’any 1907. Concretament en l’ambient sociopolític i cultural de la Manresa d’aquella època, el seu germà va forjar una bona amistat amb Farreras i Duran que testimonien una vintena de cartes inèdites (del període 1970-77) entre Cuernavaca (Mèxic), on va morir Farreras, i Barcelona, ciutat en la qual va morir Joan Planas.\nEn el mateix període, la ciutat va instal·lar una altra placa per retre homenatge a Francesc Marcet i Artigas (Manresa, 1890-1974), que, malgrat que durant els anys vint exercia de llauner en un taller de la plaça de Gispert, va acabar esdevenint una de les figures representatives de la victòria de la República a la ciutat, el 1931, formant part de la Concentració Republicana i, posteriorment, de la Junta de Govern Provisional. Militant de l’emergent ERC, va acabar sent regidor municipal i president de la Comissió de Foment. El desembre de 1932 substitueix a l’alcaldia Lluís Prunés, que havia estat nomenat governador civil de Girona. Empresonat pels Fets del Sis d'Octubre de 1934, després de les eleccions de febrer de 1936 va ser restituït com a alcalde republicà. El juliol de 1936, arran del cop militar, es constitueix el Comitè Antifeixista Revolucionari, que pren el poder de la ciutat i arracona Marcet, impotent davant dels assassinats del primer període revolucionari. Erigit com a defensor de la conservació de la Seu amenaçada d'enderrocament per construir barricades, va exercir de jutge fins al final del període bèl·lic maldant per retornar béns confiscats i, sobretot, facilitar avals a ciutadans conservadors amenaçats de mort. El gener del 1939 es va exiliar a França. La seva família va ser durament represaliada. Va retornar a Manresa el 1948.\nUn conseller de Macià i Companys\nNascut a Castelltallat el 1898, Joan Selves i Carner va estudiar Dret a la Madrid. Amb només divuit anys (1916), va fundar la Joventut Nacionalista de Manresa, que depenia de la Lliga Regionalista. El 1925 va entrar en contacte amb Acció Catalana i posteriorment amb ERC. Va exercir d’advocat i periodista a la revista "Joventut" i al diari "El Pla de Bages", del qual va ser copropietari. També va formar part del nucli fundador de "El Dia" (1929), publicació lligada a l’esquerra catalanista, facció a partir de la qual va ingressar de ple a la política com a cap de llista de la Concentració Republicana a les eleccions del 12 d’abril del 1931. President de la Junta de Govern Republicana Provisional de Manresa del 14 d'abril de 1931, va proclamar la República a la ciutat i va ser-ne el primer alcalde del període (de l’abril al juny de 1931). Poc després es va convertir en diputat a les Corts Constituents (1931) i, posteriorment, diputat al Parlament (1932) com a cap de la majoria parlamentària d’ERC.\nL'11 de setembre del 1932 va ser homenatjat a la ciutat com un dels defensors de l'Estatut de Núria en un acte multitudinari. Persona de confiança de Francesc Macià i Lluís Companys, es va integrar al govern de la Generalitat (1933) com a conseller d'Economia i Agricultura. L’estiu d’aquell mateix va ser nomenat Governador General de Catalunya i Comissari d'Ordre Públic. Poc després, el gener del 1934, prenia possessió de la conselleria de Governació. Va morir el juny del 1934 sent conseller. El govern en ple, presidit per Lluís Companys, va assistir al funeral celebrat a Barcelona. El segon gran homenatge a la seva figura, va tenir lloc en l’any de celebració del cinquantenari de la seva mort amb a la col·locació d’una placa a la casa on va viure al carrer d’Urgell. Va descobrir-la, el 10 de setembre de 1984, l’alcalde Joan Cornet.\nAssegurats contra els incendis\nMolts edificis del centre històric, en millor o pitjor estat, conserven plaques metàl·liques de ferro fos que acreditaven l’assegurança a l’antiga companyia Unión Manresana durant els primers anys del segle XX. La composició de la majoria està formada per la cornucòpia de la ciutat, flames als laterals i una corona al capdamunt de l’escut. Com els establiments on hi ha instal·lada una alarma actualment, les companyies les col·locaven per poder saber, de forma visual, quines cases tenien assegurança i quines no. Moltes d’aquestes plaques, actualment, són peces de col·leccionista. En localitzem, entre altres punts, a la plaça dels Infants, a la plaça Major i als carrers d’Urgell i de Sant Miquel\nEntre les peces de col·leccionista que es poden adquirir a la xarxa, localitzem un dels rebuts de la Unión Manresana. Està firmat pel tresorer de l’entitat, Pere Armengou i Manso, l’advocat i alcalde amb despatx professional al carrer de Sobrerroca. El BOE de 19 de gener de 1981 certifica “la fusión por absorción llevada a cabo por las Entidades Uníón de Mutuas Aseguradoras UMA, Mutua de Seguros Tárrega (Sección de Incendios), La Unión Manresana Sociedad de Seguros Mutuos contra Incendios y Mutua Mataronesa de Seguros contra Incendios, siendo la primera la absorbente y las demás las absorbidas” amb efecte des del primer de febrer de 1980. Al carrer de Na Bastardes, concretament a la façana de l’edifici del Cor de Sant Josep, hi ha la placa d’assegurança més esplendorosa del centre històric de Manresa, que queda envoltada per una orla de pedra esculpida.\nRestes d’un passat comercial vigorós\nMassa persianes abaixades i locals buits i en estats de conservació molt precaris ressegueixen l’antic eix laboral/comercial que comença a l’alçada de Casa Caritat, prop de la Fàbrica Nova, travessa els carrers de Sant Andreu, Sobrerroca, Sant Miquel, Urgell, Barreres i voltants, i connecta amb la ciutat moderna a l’alçada del Born i el carrer Nou l els entorns de la plaça de Sant Domènec i Valldaura.\nAlguns ornaments destacats són dos marbres que es conserven en l’entrada de dos locals, un d’una antiga barberia al carrer de les Escodines, i un graó a l’accés d’un local al capdamunt de la baixada dels Drets que, fins fa pocs mesos, acollia un supermercat on es conserva l’emblema d’una antiga vermuteria.\nLa decoració, en aquest cas del període modernista, també es conserva a la balconada del primer pis de l’edifici cantoner entre els carrers del Born i d’Urgell, que acollia la sastreria Tuneu.\nPocs metres més enllà, també intacta, hi trobem la farmàcia Esteve, regentada per la nissaga manresana, que es recorda en una placa on s’enumeren els titulars des de l’any 1787 a l1987.\nAl costat de l’entrada de l’edifici central de la Plana de l‘Om, tot i que l’emissora es va traslladar ja fa anys, també es conserva la placa que indica els estudis de Ràdio Club Manresa, creada el juliol de 1923 per un grup de radioafeccionats, constituïda legalment l’any següent i, en una primer etapa, domiciliada a l'Ateneu Obrer Manresà. El 21 novembre de 1933, la Direcció General de Telecomunicació autoritza Ràdio Club Manresa a instal·lar una nova emissora, assignada a l'indicatiu EAJ 51 que, actualment, encara figura a la façana.\nLa petjada de la Séquia\nLa Festa de la Llum porta associada una forta càrrega religiosa, però, certament, el més destacable per al desenvolupament econòmic i urbà de la ciutat a partir del segle XIV és la construcció de la Séquia. El seu pas per la trama urbana queda reflectit en dues plaques. Una és prou coneguda i està composta per diferents rajoles pintades col·locades el 1980 al final del carrer del Cap del Rec, un extrem pel qual entrava l’aigua de la Séquia a la ciutat, en el vèrtex que connecta el carrer de Sobrerroca amb la plaça Major. L’altra placa que s’hi refereix està molt malmesa i es troba al primer tram del carrer de Puigterrà de Dalt. S’hi indica l’acanament (mesura) de circuit fluvial el 1680, que era de 19.080 canes i 4 pams de la resclosa de Balsareny fins a aquell punt de la trama urbana de Manresa.\nL’historiador Francesc Comas fa temps que batalla perquè l’Ajuntament conservi el nom popular als carrers de la ciutat i, en el cas de les personalitats, que, en la placa del nom del vial i com en molts municipis, s’hi especifiqui de qui es tractava, especificant-ne la professió o els càrrecs o iniciatives que va encapçalar. Caldria conservar, doncs, el nom popular d’alguns vials i, d’alguna manera, fer pedagogia dels personatges que tenen dedicats alguns carrers.\nA la ciutat, hi ha dos exemples clars de plaques complementàries als noms dels carrers. Una s’ubica al capdamunt del carrer Sant Joan Baptista de la Salle, a tocar de la carretera de Vic, on es recorda el nom popular del vial com a carrer dels Esquilets. En aquest cas, la designació referida al sant també queda justificada per la presència de l’antiga escola dels "hermanos" en la finca on anteriorment havia treballat el gremi d’esquiladors de bestiar. La col·locació del nom popular és recent, com la del marbre complementària al primer tram del carrer d’Àngel Guimerà, que especifica a qui està dedicat un dels el carrers comercials i més emblemàtics de la ciutat.\nGispert o la plaça del meu cognom\nDurant la història de la ciutat, hi ha hagut diferents canvis de nom de carrers i places protagonitzats per les pugnes entre famílies benestants. Un dels exemples més emblemàtics és el de l’actual plaça de Gispert, que abans va portar el cognom d’altres nissagues com Calsina o Nebot. També va ser coneguda com la plaça del rei Neptú, per una estàtua mitològica situada al centre o, popularment, com a plaça de la Llenya, ja que s’hi portava a terme un mercat. La façana d’un dels edificis, concretament el que fa xamfrà amb els carrers Vilanova i Cirera, conserva l’antiga ceràmica de la designació com a plaça "Nabot".\nEntre les plaques urbanes d’origen popular hi ha les iniciatives destinades a reconèixer personatges locals d’àmplia repercussió com el carrer dedicat al metge Joaquim Planas i Vall (1905-1980), un dels facultatius més reputats a la ciutat a partir dels anys quaranta, conegut per visitar prohoms i familiars dels manresans més influents, i també moltes altres persones atretes pel seu bon tracte. La placa en memòria seva està col·locada a l’inici del carrer, que també duu el seu nom entre la plaça del Pedregar i el carrer Nou.\nSeguint el mateix en direcció a la plaça de Sant Domènec, a l’entrada d’una granja cafeteria que queda desalineada respecte de la resta de cases, just abans de l’encreuament amb el carrer de la Canal, hi ha quedat instal·lada una placa de ceràmica dedicada al sastre Joan Jubert i Segon, més conegut per la seva activitat pictòrica que no pas pel prestigi de les seves confeccions. El taller on exercia va esdevenir, durant els anys seixanta i setanta, el punt de tertúlia de pintors de la ciutat com, entre d’altres, Ramon Salisi, Josep Vila-Closes o Jaume Casacuberta, coneguts com el Grup dels Tretze. El tarannà afable de Jubert li va merèixer, amb motiu del seu traspàs, el record dels seus amics, que el qualificaven com a “manresà i amic de tot el món”.\nEl carrer de Folch i Torres conserva una placa que testimonia un esdeveniment històric molt recordat a la ciutat durant la primera part del segle XX, la riuada produïda pel Cardener el dissabte 12 d’octubre de 1907, que va propiciar les inundacions més catastròfiques de la història. El riu es va desbordar i va arribar a superar els set metres per sobre del seu curs habitual. L’efecte devastador va afectar diverses fàbriques tèxtils, l’estació del ferrocarril econòmic o del gasòmetre que abastia la ciutat. En aquell moment, Manresa era una de les ciutats catalanes més industrialitzades i poblades. El nivell de la crescuda del riu també va quedar indicat a la capella de Sant Marc, a l’inici de l’actual Via de Sant Ignasi.\nL'any 1996, commemorant (amb retard) els 150 anys del naixement de Verdaguer, gràcies a la insistència del germà de Sant Joan de Déu Josep Farrés i Xandri, fill de Folgueroles, l’Ajuntament de Manresa va fer col·locar, al mur de l’hort, just a tocar la creu de la Culla, una majòlica amb els versos que Verdaguer havia publicat per primera vegada el 1901 en una revista manresana, "La Covadonga Catalana", pocs mesos abans de morir. El poema condensa l’exemple moral d'un manresà que decideix portar el pare malalt de decandiment a l’hospital i, finalment, el torna perquè mori a casa. La poesia forma part del llibre de Verdaguer, publicat "post mortem", "Los pobres. Els sants" (1908).\nLa perspectiva del projecte Manresa 2022 haurà de combinar les rutes i senyalitzacions derivades del pas d’Iñaki d’Azpeitia per la ciutat amb les plaques de marbre que ja hi ha instal·lades en punts com el Pou de la Gallina, la plaça de Sant Ignasi Malalt, el convent de Santa Clara, la Creu del Tort o la capella de Rapte, entre d’altres. Es tracta de rajoles pintades, retolades principalment en castellà i en progressiu estat de decoloració. Són, de fet, els indrets que van quedar marcats, en altres temps, com a punts claus de la "Manresa Ignaciana" (sic).


1595 | 1920 (Reforma)\nAutor reforma: Joan Bordàs i Salellas (1888-1961)\nL'Hospital Municipal fou construït per encàrrec de la vila guixolenca entre 1595 i 1602, fora les muralles de la ciutat, en un indret aleshores aïllat, voltat d’horts i propici per evitar els contagis. Fins aquell moment l’hospital per a pobres, documentat des de principis del segle XIV, s’havia situat intramurs, a l’arrencament del que avui coneixem per carrer Sant Joan; precisament per aquesta raó, durant l’edat mitjana i moderna l’actual carrer Sant Joan rebia el nom de carrer de l’Hospital.\nSant Feliu de Guíxols. Ajuntament de Sant Feliu de Guíxols - 2002


Inici > Organització > Social·Lab > Sobre Social·Lab\nEl Laboratori de Ciències Socials de la Universitat de València (SOCIAL·LAB), un espai singular i versàtil per a la formació en recerca i excel·lència en l'àrea de les ciències socials. Dotat d'infraestructures i equipaments d'última generació, aquest laboratori es divideix en tres habitacions, que estan especialitzats en l'aplicació de tècniques d'investigació social quantitatives i qualitatives en totes les fases del procés d'investigació (recollida, registre i anàlisi de dades i informació).\nDonar suport tècnic i la infraestructura per al desenvolupament i execució de projectes d'investigació social a investigadors, grups de recerca, instituts Universitat i les ERI de la nostra universitat.\nPerquè sigui més fàcil per als grups de recerca de la nostra universitat, universitats i altres institucions per col·laborar entre si i executar el treball interdisciplinari.\nDonar suport tècnic i la infraestructura de les institucions públiques i privades i organitzacions socials mentre realitzen els seus estudis i informes.\nRecopilar informació que, en un mitjà i llarg termini poden donar lloc a una base de dades que és d'utilitat pública sobre la societat valenciana.\nEn un nivell informatiu, entrenar els estudiants quan es tracta de tècniques, eines i instruments avançats que seran utilitzades últimament en el camp professional de la investigació social.\nPer afavorir el seu ús en el desenvolupament de projectes de títols tutelat final, Màster Projectes i Tesi de Doctorat


MAR DE LLIBRES: de setembre 2015\nPresentació del llibre de relats i microrrelats El oscuro relieve del tiempo d'Ivan Teruel\nDimecres 30 de setembre a les 8 del vespre, el professor i escriptor Ivan Teruel presenta el seu nou llibre de relats i microrrelats a la LLibreria 22 de Girona: El oscuro relieve del tiempo.\nSi voleu conèixer millor el contingut d'aquesta obra, podeu llegir l'entrada del blog de l'autor: La tijera de Lish.\nEsteu tots/es convidats a la presentació.\nRafel Nadal presenta a l'Escala la seva novel·la LA MALEDICCIÓ DELS PALMISANO\nL'escriptor i periodista Rafel Nadal presenta la seva darrera novel·la a l'Escala el proper divendres 18 de setembre.\nL'acte tindrà lloc a la Llibreria Vitel·la a les 20:00h i serà conduït pel filòleg Estanis Puig. Es tracta d'una actividad oberta a tothom i us convidem a participar-hi.\nA la biblioteca de l'institut tenim algunes obres de l'autor. Us recomanem aquestes dues novel·les:\nSi t'agrada el teatre, consulta la nova programació de les comarques gironines:\nFigueres a escena al Teatre Municipal El Jardí, a la Sala La Cate i a l'auditori Caputxins de Figueres.\nAuditori Espai Ter de Torroella de Montgrí.\nTemporada Alta, Festival de tardor de Catalunya a Girona i Salt.\nI si teniu oportunitat d'anar una mica més lluny, els propers dies 10 al 13 de setembre Tàrrega es converteix en la seu del Festival de Teatre al carrer, amb més de 60 espectacles al FiraTàrrega2015.\nDel 4 al 13 de setembre Barcelona es converteix en la Ciutat de la Lectura, amb 127 expositors, entre editorials, llibreries, institucions i agrupacions d'editors. A la plaça de la Catedral, el centre principal de les activitats, també hi trobareu l'espai de l'iQuiosc.cat, amb una mostra de més de 500 capçaleres editades en català.\nAquest any hi ha una novetat: Si tens menys de 30 anys i fas una compra a les casetes, pots guanyar en un sorteig un abonament pel Primavera Sound o pel Sònar 2016.\nI si vas al punt d'informació de la Setmana el dissabte 12 de setembre i et fas soci del tre3sc et regalen 2 entrades per a un d'aquests cinc espectacles teatrals.\nVIU LA LECTURA, VIU LA CULTURA!\nBenvinguts/des al Club de lectura del nou curs 2015-16\nTornem a l'institut amb moltes ganes de llegir i de compartir les nostres lectures de l'estiu.\nSi teniu ganes de participar-hi, podeu preguntar al professor/a que us rebi a la biblioteca qualsevol dia a l'hora d'esbarjo a partir del 14 de setembre i apuntar-vos com a membres del Club de lectura. Ja tenim disponible la primera novel·la de la trobada del mes d'octubre.\nJa sabeu que el nostre Club és obert a qualsevol membre de la comunitat educativa que hi vulgui participar i que les trobades les farem un divendres al mes de 13:45 a 14:45 a la biblioteca.\nDibuix de Peter H. Reynolds\nUs mantindrem informats a través del blog.


Strands.com i la Cursa de la Mercè sortejaran un portàtil | Atletisme Català\nInici General Strands.com i la Cursa de la Mercè sortejaran un portàtil\nStrands.com i la Cursa de la Mercè sortejaran un portàtil\nStrands.com, la nova xarxa social per a esportistes, i la Cursa de la Mercè, sortegen entre tots els participants de la prova, un magnífic ordenador portàtil MacBook. Tan sols has dapuntar-te aquí gratuïtament, anotant el teu número de dorsal o codi dinscripció. També podràs registrar-te a la Fira del corredor quan recullis el teu dorsal. El sorteig es celebrarà al final de la cursa durant lentrega de trofeus. No perdis aquesta oportunitat daconseguir un magnífic MacBook i apuntat ara mateix al sorteig!


Plagi - Demòcrates Andorra\nArticles d'opinióEduard Muñoz Pérez\nPublicat el 09/21/2021\nSobre el paper la paraula plagi potser és una entrada més al diccionari vell que encara guardem tots a casa, però quan li sumem el concepte de moral pren un pes important. Quan anàvem a l’escola, copiar en un examen tenia conseqüències. Tots aquells que hem sigut universitaris –o que encara ho som– sabem el pes i tot el que comporta la paraula plagi, amb els càstigs corresponents. Ara bé, quan és una figura pública qui arremet contra els drets intel·lectuals d’un altre copiant les seves paraules i reflexions, hi ha ocasions en què aquest càstig, segons qui o segons el lloc, no arriba a veure la llum. O el reben caps de turc.\nEls darrers dies s’ha parlat molt sobre el concepte plagi dins del territori andorrà. Però si mirem fora de les nostres fronteres, no és nou i han sorgit diferents casos. Els anys 2011 i 2012 Angela Merkel –cancellera germànica– va obligar dos ministres a dimitir, concretament els de Defensa i Educació, per un escàndol de plagi. També el 2012, el president d’Hongria va dimitir després que es demostrés que 200 de les 215 pàgines de la seva tesi doctoral eren plagiades. A Espanya, també les acusacions de plagis de tesis doctorals de polítics han estat a l’ordre del dia.\nNo són únicament aquests casos, sinó que també trobem figures polítiques i/o públiques com Marine Le Pen o Melania Trump, que van ser acusades de presentar discursos plagiats. És que, fins i tot, l’actual president dels Estats Units d’Amèrica, Joe Biden, va ser acusat de plagi l’any 1987 en plena campanya per la presidència, fet que el va obligar a retirar la candidatura en el moment que The New York Times va fer públic el discurs copiat.\nDoncs bé, veient els precedents exteriors i com la premsa espanyola s’ha fet ressò de la notícia d’Andorra, tindran els fets conseqüències en forma de càstig? En cas negatiu, on queda la credibilitat, l’honor i el respecte a la cambra, als votants i a la política en general?\nArticle d’Eduard Muñoz, secretari de la secció jove de Demòcrates, publicat al Diari d’Andorra el 21 de setembre del 2021.\nEtiquetes: Articles d'opinió, Eduard Muñoz Pérez\nImplicació i participació\nSalut mental en període post Covid\nL’objectiu és la salut, la clau és el moviment


Noves acreditacions d’artesania a Formentera\nDimecres, 21 de Juny de 2017 00:23\nEl Consell de Formentera, a través de l’àrea de Comerç, informa que 6 artesans s’han acreditat amb la Carta Artesana i un artesà amb la Carta de Mestre Artesà. La Carta Artesana acredita per poder estar a un mercat artesà i anar a fires especialitzades, i la de Mestre Artesà, a més d’aquestes dos acreditacions, també acredita que el titular té un mínim de 10 anys d’experiència i que pot donar classes del seu ofici.\nLa Carta de Mestre Artesà ha estat concedida a Javier Alvarez de Lara per l’especialitat de paret seca. Carolina Yuste i Mónica López han aconseguit la Carta d’Artesana per l’especialitat de decoradores d'objectes. Alba Maria Álvarez ha obtingut la Carta d'Artesana, especialitat de manufacturera de pepes (nines de drap). Miguel Morey ha aconseguit la Carta d’Artesà, especialitat de fuster primater, Helena Maria Amaral s’ha fet amb Carta d’Artesana, per l’especialitat de cuiretera y Maria Isabel Escandell ha aconseguit la Carta d’Artesana, per l'especialitat de courera, favorable.\nEls exàmens han estat realitzats per la Ponència Tècnica de la Comissió Assessora d’Artesania del Consell Insular de Formentera. Ara mateix a Formentera hi ha 10 Mestres Artesans i 64 Artesans acreditats.\nTorna el Formentera Jazz Festival\nDijous, 18 de Maig de 2017 11:04\nEl Consell de Formentera, a través de les àrees de Cultura i Turisme, informa que entre l’1 i el 4 de juny Formentera acollirà la tercera edició del festival gratuït de jazz fusion “Formentera Jazz Festival”. Durant aquestes 4 jornades hi haurà tallers, concerts, sessions de dj i jam session amb artistes locals, nacionals i internacionals.\nLa consellera de Turisme, Alejandra Ferrer, ha explicat que des de l’àrea de Promoció es dóna suport a esdeveniments com aquest que suposen un reclam perquè vinguen turistes fora de temporada alta. Per part seva, la consellera de Cultura, Susana Labrador ha destacat l’aposta que el Consell fa pels projectes culturals de qualitat “després de la programació de l'Illa a Escena a la sala de Cultura durant els mesos més freds, ara oferim aquests projectes culturals a l’aire lliure”.\nLa plaça de Sant Francesc tornarà a ser l’escenari central del Formentera Jazz Festival, en el Jardí de ses Eres es faran el concert inaugural i els tallers de cant i percussió, per últim, diumenge al Blue Bar es farà la Jam Session de clausura.\nAquest festival, va nàixer amb el suport del Consell de Formentera, per iniciativa del músic (ex Ojos de Brujo) i productor cultural Maxwell Moya, criat a Formentera que actualment treballa en el Berklee College of Music.\nPodeu trobar tota la informació ampliada al web: http://www.formenterajazzfestival.com/\n21.30h INAUGURACIÓ FESTIVAL\nCarpa Jardí de ses Eres\nSant Francesc Xavier, Formentera\n16.30h TALLER DE PERCUSSIÓ RECICLAT\nPlaça de Sant Francesc Xavier\n23.00h NORBERTO RODRIGUEZ BAND\n00.30h DJ LINA UNA\n16.30h TALLER DE VEU\n21.30h VIKTORIJA PILATOVIC\n23.00h ANTONIO LIZANA QUARTET\n00.30h MIDI DROPS\n02.00h DJ NICKODEMUS\n20.30h JAM SESSION BLUE BAR\nPlatja Migjorn, Carretera Sant Ferran-La Mola, Km. 7.8\nFormentera es promociona a la Xina\nDimarts, 9 de Maig de 2017 16:34\nEl gerent del Patronat de Turisme, Carlos Bernús, es troba avui a la World Bridge Tourism Project que se celebra a Shanghai, Xina, amb l'objectiu de preparar l'any 2018 que ha estat declarat l'any del turisme xinès a Europa. En total hi ha 150 empreses d'Europa convidades a aquestes jornades en les quals es planificaran accions tant a la Unió Europea com a la Xina per apropar aquestes dues cultures. Un d'aquests organismes participants, d'un total de 12 espanyols, és el Patronat de Turisme de Formentera.\nBernús mantindrà demà unes 15 reunions amb touroperadors i agències de viatges en el marc de l’ITB de Shanghai per explicar la destinació Formentera. "Els xinesos fan les vacances de l'any nou xinès al mes de febrer, que és quan han crescut més les connexions amb Espanya, i quan podrien venir a visitar la nostra illa", ha explicat Bernús.\nL'any que ve Formentera tornarà a participar en el FOTEC (Foro de Turisme d'Espanya a Xina) que es farà al juny de 2018 a Shanghai. "La intenció no és canviar els nostres principals mercats emissors però sí que es pugui tenir en compte a Formentera en el moment d'escollir destins pel seu viatge a Europa durant la temporada baixa", ha afegit el cap de promoció turística. Per aconseguir-ho es necessitarà de l'ajuda del sector de la restauració i dels hotelers que amb alguns petits canvis es podran adaptar a les necessitats dels turistes xinesos.\nEl Save Posidonia Project projecte ecològic de l’any per Condé Nast Traveler\nDivendres, 5 de Maig de 2017 20:15\nLa consellera de Territori i Turisme del Consell de Formentera, Alejandra Ferrer, va recollir anit en la gala d'entrega dels premis Condé Nast Traveler 2017 el premi especial al Projecte Ecològic de l'any a l'illa de Formentera pel Save Posidonia Project. La cerimònia es va realitzar en un hotel de Madrid.\n"La revista aprofitant que és l'any internacional del Turisme Sostenible ha volgut premiar una iniciativa ecològica d'una destinació turística com la nostra", segons ha declarat la consellera. Alejandra Ferrer ha agraït que "s'hagi donat aquesta distinció que ens ajuda a difondre el projecte".\nEl Save Posidonia Project té com a objectius conscienciar sobre la importància de la posidònia i que d'aquesta manera la gent apadrini metres quadrats de posidònia. Amb els sous recaptats, de moment ja hi ha més de 13.000 euros, a final de temporada es "farà un projecte de protecció d'aquesta important planta marina".\nPrecisament aquesta setmana s'ha presentat un vídeo d'aquesta campanya que només al facebook general del Consell de Formentera ja ha arribat a més de 250.000 persones. Amb aquest projecte també mostrem "el tipus de turista que volen així com el model d'illa, basat en la sostenibilitat", ha explicat Alejandra Ferrer.\nTorna la campanya de Descobreix Formentera al maig\nDimecres, 3 de Maig de 2017 16:26\nEl Consell de Formentera, a través de l'àrea de Turisme, presenta una nova edició de la campanya "Descobreix Formentera al Maig" en la qual el Consell col•labora amb l'organització de certàmens per atraure turisme i a més els visitants obtenen importants descomptes en navilieres, lloguers de vehicles i allotjaments així com altres valors afegits per visitar la destinació en temporada baixa.\nUn d'aquests valors afegits són els Caps de setmana Gastronòmics que s'ofereixen en molts restaurants de l'illa aquest cap de setmana i el següent. Són menús de gastronomia típica a 20 €. Els menús els podeu trobar al web formentera.es.\nEntre els esdeveniments que es programen per atraure visitants destaca el Formentera Fotogràfica que es va celebrar entre el 28 d'abril a l'1 de maig. És una trobada de professionals dirigit a tots els amants de la fotografia. La consellera de Turisme, Alejandra Ferrer, s'ha mostrat contenta amb el "gran èxit" que ha tengut aquesta edició del certamen i ha dit que "així es demostra que any a any aquest tipus d'activitats que s'organitzen en els extrems de temporada van guanyant en qualitat".\nAltra de les propostes que s'organitzen al mes de maig és el Formentera 2.0, unes jornades de comunicació en línia i cultura digital que s'inicien demà i es perllonguen fins al 7 de maig de les quals podreu trobar més informació al web www.formentera20.com. A més el Formentera Film Festival, que tindrà lloc entre el 18 i el 21 de maig és altre dels reclams pels turistes.\nEsdeveniments esportius com la mitja marató que tindrà lloc el 13 de maig completen part de l'oferta del mes de maig que podeu trobar ampliada al web de turisme. Allà també hi ha un llistat amb les navilieres, lloguers de vehicles i allotjaments que ofereixen descomptes pels visitants.\nPàgina 25 de 36


Més de 300 alumnes participen en la proposta «Llegeix, càmera... i acció» - Diari de Girona\nMés de 300 alumnes participen en la proposta «Llegeix, càmera... i acció»\nDos grups de l'IES Comtessa Ermessenda i un de l'institut de Santa Eugènia s'han endut els tres primers premis\nddg 08.06.2018 | 09:58\nFoto de grup de tots els participants en la proposta. ajuntament de girona\nLa proposta educativa de l'Ajuntament de Girona Llegeix, càmera i... acció ha comptat enguany amb la participació de 322 alumnes. La majoria de l'alumnat és de 4t d'ESO i de 1r de batxillerat i prové de sis centres educatius: l'institut Vicens Vives, l'institut Ermessenda, l'institut Santa Eugènia, l'institut Carles Rahola, el FEDAC Sant Narcís i el FEDAC de Salt.\nDesprés de tot un curs escolar descobrint i treballant com fer un tràiler d'un llibre, els grups seleccionats dels alumnes participants a la sisena edició de Llegeix, càmera i... acció! van assistir el dilluns, dia 4 de juny, a la presentació conjunta dels treballs i a l'entrega de premis, en un acte que es va fer als cinemes Ocine de Girona.\nEl booktrailer sobre Frankestein, de Mary Shelley, fet per un grup d'estudiants de l'institut Ermessenda, va obtenir el Premi al Millor Booktrailer de l'edició 2018. El segon premi va ser per al grup d'alumnes de l'institut Santa Eugènia amb el booktrailer sobre el llibre Noel et busca, d'Àngel Burgas. Finalment, el tercer premi va anar a parar a les mans d'un altre grup de l'institut Ermessenda, amb la història Allà on els arbres canten, de Laura Gallego. També es van fer diverses mencions especials.


Els veïns de Cassà i Cornellà decidiran en què invertir part dels diners municipals - Diari de Girona\nEls veïns de Cassà i Cornellà decidiran en què invertir part dels diners municipals\nEl primer consistori posa a disposició 35.000 euros mentre que el segon en cedeix 20.000\nEls veïns de Cassà de la Selva i Cornellà del Terri decidiran en què invertir part dels pressupostos dels seus respectius municipis. En el cas de Cassà de la Selva, l'Ajuntament convoca els residents del municipi perquè decideixin per primera vegada on volen destinar 35.000 euros del pressupost municipal d'aquest any. L'objectiu és complementar els criteris polítics i tècnics amb la recollida de propostes ciutadanes per donar resposta a les necessitats i reptes del municipi.\nPel que fa a Cornellà del Terri, s'ha creat un programa de participació dividit en 4 fases, perquè els veïns del municipi puguin decidir on invertir aquests 20.000 euros. La primera fase, que durarà tot el mes de juliol, servirà perquè els veïns puguin fer les propostes que vulguin per a la destinació d'aquests diners. La segona fase serà una anàlisi de les propostes per avaluar la viabilitat tant econòmica com legal i tècnica. La tercera fase, al setembre, serà la de votació per part dels veïns de les propostes finalistes. L'última fase serà la de retorn dels resultats a la població al mes d'octubre.\nLes propostes que poden realitzar els veïns han de ser legals i que el seu cost no superi els 20.000 euros. Han de fer referencia a competències municipals. No poden fer referència a subvencions i plans d'ajuts ni a despeses obligatòries de l'Ajuntament. Que siguin concretes i avaluables. Que no existeixin impediments tècnics i s'ajustin a la normativa vigent. I que siguin d'interès general per a tota la població, no només per a col·lectius específics.\nEls veïns rebran a casa seva el formulari per poder realitzar aquestes propostes i, un cop omplert, poden retornar les propostes a les bústies de l'Ajuntament de Cornellà del Terri, el Centre Cultural o el Pavelló, així com també a les bústies de la Piscina Municipal.\nA Cassà, el procés, que es presenta el dimarts 28 de juny a les 19.30 hores a Can Trinxeria, s'estructuarà en tres fases. En primer lloc, fins al 20 de juliol els ciutadans podran fer les propostes a través de les urnes que s'habilitaran a diversos punts del poble o el formulari del web . La segona fase serà el mes de setembre i consistirà en un taller participatiu de priorització de les propostes rebudes. Finalment, entre el mes de setembre i octubre, els ciutadans podran votar entre totes les propostes finals escollides.\nLes propostes es podran adscriure sota els àmbits territorial o social, cosa que inclou idees relacionades amb medi ambient, mobilitat, patrimoni, espai públic, equipaments, cohesió social, cultura, espectacles, oci, joventut, gent gran, igualtat de gènere, infància, pobresa o cohesió social.\nEl regidor d'Hisenda, Pau Presas, destaca que "és la primera vegada que s'organitza una experiència participativa d'aquest estil a Cassà i animem tots els ciutadans a participar-hi per seguir-la potenciant de cares a l'any vinent".


ᐅ Disseny web Beneixida - Disseny de pàgines web Beneixida\nDISSENY WEB BENEIXIDA 100% PROFESSIONAL\nLi oferim disseny de pàgines web Beneixida professionals i 100% responsive per a tot tipus de dispositius,\nExperts en disseny web Beneixida\nComptem amb molts anys d'experiència en disseny web Beneixida de tot tipus de sectors i activitats. Som experts en la creació de tot tipus de pàgines web potents i elegants, utilitzant les millors eines, tècniques i tecnologia del mercat.\nEl nostre equip professional analitza i confecciona en cada cas una proposta de disseny web Beneixida a mida, tecnologia, model i estratègia comercial que millor encaixa amb les necessitats de cada projecte i client.\nRealitzem disseny web Beneixida 100% responsive i amb optimització a paràmetres SEO Google inclosa, ja que som experts en aquest tipus de disseny web Beneixida parametritzat específicament per a posicionar-se òptimament a Google, tant a nivell d'estructuració del disseny web Beneixida com en la dinàmica de continguts.\nDisseny web Beneixida. Experts en la creació de pàgines web Beneixida.\nEl nostre objectiu alhora de crear un disseny web Beneixida és la de transmetre elegància, professionalitat i envergadura a l'empresa, amb l'objectiu de generar imatge de marca i que l'empresa estarà a l'alçada de qualsevol tipologia de client a internet.\nDisseny web Beneixida. Molts anys d'experiència en el disseny web Beneixida.\nTots els nostres dissenys web Beneixida compten amb la base tecnològica adequada per poder evolucionar i millorar sense limitacions, junt amb una potent optimització de sèrie per a SEO en cercadors, és a dir el seu òptim Posicionament web Beneixida, sobretot Posicionament Google Beneixida i òbviament, l’optimització a qualsevol tipus de dispositiu com mòbils, tauletes, etc.. 100% Responsive i auto-gestionable!\nA l’igual que comptar amb un òptim servei de Manteniment informàtic Beneixida és vital per a qualsevol empresa avui dia, la seva pàgina web també forma part de quelcom vital i necessari o en cas contrari, òbviament està desfasada i fora de mercat.\nDisseny web Beneixida. Oferim tot tipus de disseny web Beneixida.\nRealitzem qualsevol tipus i model de pàgines web, des del disseny web Beneixida comercial corporatiu a portals sectorials, cercadors, directoris, landings, blogs i fins a models de negoci on-line innovadors.. Utilitzem diferents tipus de programació, tecnologia i plataformes CMS, sempre en funció del projecte de disseny web Beneixida final a desenvolupar. Amb Gestinet, tot allò que pugui ser imaginat, ho podem traslladar a web =)\nPlanificació de tot tipus de projectes de disseny web Beneixida a mida del client.\nDisseny web Beneixida i desenvolupament amb llenguatges de programació actuals i escalables.\nEstudi de les necessitats del client amb plantejament estratègic del disseny web Beneixida.\nOpcions de disseny web Beneixida personalitzades per diferents dispositius.\nDisseny web Beneixida, 100% responsive\nEl disseny de pàgines web Beneixida responsive o adaptatiu és una tècnica de disseny web Beneixida que busca la correcta visualització d'una mateixa pàgina en diferents dispositius. Des d'ordinadors d'escriptori a tablets i mòbils. Avui dia accedim a llocs web des de tot tipus de dispositius; ordinador, tablet, smartphone… pel que, cada vegada més, ens sorgeix la necessitat que la nostra web s'adapti a les diferents grandàries d'aquests.\nA Gestinet ens preocupem de plantejar el disseny web Beneixida també per afavorir les conversions utilitzant tots els recursos per crear call to action (trucades a l'acció) eficaços i atractius, d'aquesta manera afavorim la conversió dels visitants en clients, o la conversió de les visites en vendes.\nA Gestinet som experts en disseny web Beneixida.


Cellers – La Cuina de Catalunya\nHa estat aquest dimecres 14 de setembre en un acte social on s’han reunit més de 150 convidats vinculats al sector de la gastronomia. L’acte ha comptat amb les intervencions de Pep Palau, director del Fòrum Gastronòmic; Xavier Espasa, director de l’Agència Catalana de Turisme; Arantxa Segurado, directora d’Hostelco; i els xefs Joan Roca i Paco Pérez. Pep Palau ha destacat que el Fòrum comptarà amb 7 espais d’activitats a...


ELS MOSSOS DESMANTELLEN DOS NARCOPISOS QUE ES VAN TRASLLADAR AL BARRI DEL POBLE-SEC DESPRÉS DE L'OPERATIU BACAR | Coordinadora d'Entitats del Poble-sec Coordinadora d'Entitats del Poble-sec\nELS MOSSOS DESMANTELLEN DOS NARCOPISOS QUE ES VAN TRASLLADAR AL BARRI DEL POBLE-SEC DESPRÉS DE L’OPERATIU BACAR\nAgents dels Mossos d’Esquadra de la Unitat d’Investigació de la comissaria de Sants-Montjuïc han desmantellat dos narcopisos al barri de Poble-sec. S’havien activat després del dispositiu Bacar, dut a terme el passat 29 d’octubre contra el tràfic de drogues en narcopisos de Ciutat Vella, cosa que ha comportat un desplaçament del consum de drogues fora del districte amb l’intent per part dels narcotraficants d’instal·lar-se en altres llocs.\nAmb l’objectiu d’evitar aquests possibles desplaçaments, els Mossos d’Esquadra, en col·laboració amb la Guàrdia Urbana, han dut a terme a primera hora d’aquest matí aquest dispositiu amb un balanç de quatre persones detingudes i la intervenció de diverses dosis de marihuana, cocaïna i heroïna. En el moment de l’entrada en un dels narcopisos hi havia vint-i-quatre persones a l’interior que han estat identificades.\nLa investigació policial –que ha estat coordinada pel Jutjat de d’Instrucció i Primera Instància de Barcelona número 27 – ha permès constatar que persones que es van detenir en el marc del dispositiu Bacar guardarien relació amb els locals investigats en el dispositiu d’avui i que haurien traslladat la seva activitat delictiva mantenint la distribució de tota mena de substàncies estupefaents a toxicòmans habituals del Raval. Una de les persones investigades en el marc d’aquest operatiu, que avui no s’ha localitzat, ja va ingressar a presó en el marc del dispositiu Bacar.\nEls Mossos van iniciar la investigació a principis del mes de novembre quan es van detectar dos pisos, situats al carrer Fontrodona i al carrer Radas, al barri del Poble-sec que s’havien convertit en punts on es distribuïa i consumia la droga, principalment cocaïna i heroïna. Els agents van comprovar que nombrosos toxicòmans accedien al seu interior, motiu pel qual van iniciar les primeres vigilàncies policials per analitzar el comportament dels consumidors i identificar-los.\nEls agents també van detectar un augment de la venda de xeringues en farmàcies fins a triplicar-ne la venda, la qual cosa suposava el repunt del consum d’heroïna.\nAquesta investigació es va iniciar arran de diverses informacions de veïns i comerciants de la zona que informaven que des de principis del mes de novembre s’havia detectat la presència de consumidors toxicòmans que entraven i sortien d’aquests immobles.


Els Falcons de Barcelona plasmen la seva història en un llibre - Tornaveu\nEls Falcons de Barcelona plasmen la seva història en un llibre\nDijous, 19 de juliol de 2018 09:16h\nQuinze anys de vida és prou temps per a acumular experiències dignes de conservar sobre paper. I és que els Falcons de Barcelona, nascuts l'any 2002 a iniciativa d'alguns membres dels Castellers de Barcelona, a les seves espatlles hi duen actuacions en festes majors, congressos, diades de Sant Jordi i Diades de Catalunya, fundacions o entitats socials, etc. I sovint els Falcons han actuat acompanyats d'altres entitats de cultura popular. Per posar en ordre experiències i tot el patrimoni generat en aquests anys, els Falcons de Barcelona han posat en marxa un projecte de microfinançament per tal de poder editar un llibre de 40 pàgines en edició rústica, a través de la plataforma Edita.Cat. Calen 4.360 euros i qui hi estigui interessat té temps fins al 21 agost per fer una aportació, dels 11 euros fins als 300 euros, amb recompenses que van des d'un exemplar fins a diverses unitats, marxandatge dels Falcons o aparèixer als agraïments del llibre.\nAquest projecte editorial, que comptarà amb les il·lustracions de Juanol0, qui amb el seu estil realista però amb una personalitat molt definida ha il·lustrat diversos llibres d'imatgeria festiva, sorgeix per commemorar els 15 anys d'història dels Falcons de Barcelona. El seu objectiu és introduir el món dels Falcons al més petits per ajudar identificar-ne les seves figures i formacions i saber les diferències amb altres grups de cultura popular. A més de les figures, els Falcons tenen una mascota oficial, el Nikulau, conegut també per Niku o Niku Nilku, que s'encarrega de convocar els falconers. És una peça d'animació infantil feta de fibra de vidre, resina i cartró pedra que també els acompanya i els amenitza les actuacions, i que tindrà protagonisme en aquest llibre.\nPodeu participar en el projecte de microfinançament a través d'Edita.cat, fent clic aquí.


El Regne Unit dóna el tret de sortida a la campanya de vacunació contra la Covid-19\nUna dona de 90 anys, Margaret Keenan, ha estat la primera persona que ha rebut la vacuna de Pfizer\nper Marta Romera / ACN 08/12/2020 10:20h\nEl Regne Unit dóna el tret de sortida a la campanya de vacunació contra la covid-19 amb 800.000 dosis | LleidaDiari.cat\nEl Regne Unit ha donat aquest dimarts el tret de sortida a la campanya de vacunació contra la covid-19, convertint-se així en el primer país que administra dosis als seus ciutadans. Després que les autoritats reguladores autoritzessin l'ús de la vacuna de Pfizer i BionTech i es mobilitzés una quantitat de recursos ingents –exèrcit inclòs- per fer-la arribar als hospitals, el servei nacional de salut (NHS, per les seves sigles en anglès) ha començat a administrar les 800.000 dosis de què disposa el govern britànic.\nAbans que acabi l'any, l'executiu té previst vacunar a quatre milions de persones. A les 6.31 hores d'aquest dimarts, una dona de 90 anys, Margaret Keenan, s'ha convertit en la primera persona que ha rebut la vacuna de Pfizer.\nKeenan, que la setmana vinent complirà 91 anys, ha estat vacunada al seu hospital local de Coventry, situat al bell mig de la Gran Bretanya (uns 150 quilòmetres al nord-oest de Londres). En declaracions recollides a una nota emesa pel mateix NHS, Keenan ha reconegut que és «el millor regal d'aniversari» que podia haver rebut i celebra que en els pròxims dies pugui tornar a reunir-se amb els seus familiars. «Tinc moltes ganes d'estar amb els amics i la família per celebrar el cap d'any, després d'estar sola durant gairebé tot l'any», ha dit.\nUna fita més que remarcable\nPel cap de l'NHS, Simon Stevens, la campanya de vacunació que ha començat aquest dimarts és «una fita més que remarcable», ja que l'administració de dosis es produeix «en menys d'un any després que es diagnostiqués el primer cas de covid-19». «Envio un profund agraïment als científics i doctors que han treballat sense parar i als voluntaris que han format part dels assaigs clínics; han trigat mesos a aconseguir quelcom que normalment triga anys», ha afegit.\nSteves també ha volgut subratllar que el Regne Unit s'enfrontarà a la campanya de vacunació «més gran que s'hagi vist al país» i que es trigarà «alguns mesos» en completar-la. És per això que ha demanat «precaució» a la ciutadania davant un escenari que ha d'esdevenir «el punt d'inflexió definitiu en la lluita contra la covid-19».\nDavid, l'espanyol indignat que ha revelat la veritat de les proves PCR


Els oblidats que van modelar Elvis, Marilyn, Poe, Capone o Disney\nEls oblidats que van modelar Elvis, Marilyn, Capone, Poe i altres icones\nUn llibre rescata 60 còmplices a l'ombra que van ser decisius en l'ascens de personatges que van escriure la història\nBarcelona - Dimarts, 06/11/2018 - 19:10\nMentors, socis, cònjuges, muses, col·legues, amants, amics, parents, entrenadors... un discret exèrcit d’'herois’ anònims han ajudat a escriure la història a l’ombra d’icones de mons tan diversos com l’art, el cine, la ciència, la literatura, l’esport, el crim, el disseny o la política. Perquè "darrere de cada gran persona hi ha algú que possibilita la seva ascensió", afirmen els autors de 'Quién, qué, cuándo. Los cómplices olvidados por la historia' (Nórdica Libros), de Jenny Volvovski, Julia Rothman i Matt Lamothe. Noms com Marilyn Monroe, Elvis Presley, Walt Disney, Coco Chanel, Edgar Allan Poe, Charles Darwin o Al Capone se succeeixen fins a un total de 60 en aquest cuidat volum juntament amb el d’homes i dones –també un gos, el de la poeta Emily Dickinson–que van marcar les seves vides i van influir en les seves carreres.\n"Són històries humanes: d’amor, rivalitat, obsessió, privacions i passió", apunten els autors en la introducció. I les preguntes sorgeixen: ¿podríem avui llegir 'Lolita' si la dona de Nabokov, Vera, no l’hagués rescatat literalment de les flames? ¿Hauria sigut Muhammad Ali la llegenda de la boxa que va ser si als 22 anys, quan encara es deia Cassius Clay, no hagués conegut el policia Joe Martin, que com a 'hobby' es dedicava a entrenar púgils? ¿Coneixeríem avui els ensenyaments i la filosofia de Ciceró si a l’Antiga Roma l’instruït esclau Tiró no hagués registrat fidelment les paraules del seu mestre? O, ¿hauria trobat Louis Armstrong el camí per ser un tòtem del jazz si quan era un nen abandonat pels pares un comerciant de carbó de Nova Orleans anomenat Louis Karnofsky no li hagués posat a les mans una trompeta?\nDurant un treball de vuit anys, els autors del llibre van elegir primer els protagonistes que creien que havien de ser trets de l’oblit i després van buscar una seixantena d’experts que poguessin escriure sobre ells i il·lustradors i dissenyadors per retratar aquests còmplices rescatats. Sota aquestes línies, 10 exemples:\nJOHN ALLAN, PARE ADOPTIU DE POE\n¿Què va passar el 1826 entre Edgar Allan Poe i el seu pare adoptiu, John Allan, perquè el futur mestre del conte de terror passés de dir-li a les cartes "el meu estimat Pa" a convertir-se, segons el seu progenitor, en un "adolescent mesquí, malhumorat, ressentit i desagraït" a qui va amenaçar amb un bastó des del llit de mort? L’escriptora Emily Mitchell explica com un Poe orfe de dos anys va ser acollit el 1811 a la pròspera llar d’aquest influent home de negocis, que, amb el temps, va patir pèrdues econòmiques, va ser infidel a la dona, Frances, que l’escriptor adorava, i li va negar els diners per a la matrícula i menjar quan Poe va començar a estudiar a la Universitat de Virgínia. Allò va abocar l’autor d’'El corb' a apostar i contreure deutes. Reflex del que va viure, a la seva obra, les cases nobles i luxoses es tornen "estranyes, decadents i trencades", les persones "que al principi són una cosa després en són una altra" i allò que és "acollidor i familiar es converteix en hostil i estrany", assenyala Mitchell.\nDetall de la il·lustració sobre Marilyn Monroe / JULIANNA BRION\nSAM SHAW. FOTÒGRAF DE MARILYN MONROE\nIgual que seva va ser la foto d’un Marlon Brando de samarreta estripada en 'Un tramvia anomenat Desig', seva va ser la idea de la no menys icònica imatge de Marilyn Monroe amb la faldilla ondulant del vestit blanc sobre la reixeta de ventilació del metro per a 'La tentación vive arriba’. L’amistat entre l’actriu i Sam Shaw, que va durar fins a la mort d’ella, va néixer quan Marilyn era amant d’Elia Kazan i aquest li va demanar que portés i tornés amb cotxe cada dia al rodatge de 'Viva Zapata' el fotògraf, que no sabia conduir. Aquella imatge del 1954 per a la comèdia de Billy Wilder, que va consolidar la llegenda de l’estrella, se li va acudir a Shaw després de llegir el guió i recordar una fotogènica imatge que ell mateix va fer el 1941 per a la revista 'Friday' d’una noia en un túnel ventós observada múrriament per un mariner. Al rodatge de l’escena a l’avinguda Lexington de Manhattan van anar-hi tants fans i tan escandalosos que van haver de repetir-la en un estudi tancat. Allà Shaw va immortalitzar Marilyn a la foto que va donar la volta al món. La resta d’imatges que li va fer a la seva amiga, explica la directora de l’arxiu del fotògraf, Melissa Stevens, sempre van ser entre bastidors, còmoda i "sola".\nMICHAEL I JOY BROWN, MECENES DE HARPER LEE\n'Matar un rossinyol’, el protagonista de la qual, Atticus Finch, quedarà a la retina amb la cara de Gregory Peck, va canviar el curs de les lletres nord-americanes i va ajudar a promoure el diàleg sobre el moviment dels drets civils, assenyala el músic i escriptor John Niekrasz. Premi Pulitzer el 1961, 30 milions d’exemplars venuts a tot el món i única obra que Harper Lee va publicar en més de mig segle, la novel·la va tenir un suport definitiu per l’escriptor Michael Brown, que desinteressadament es va convertir en el seu mecenes. Els va presentar un amic comú, Truman Capote, que era íntim de l’autora des de la infància, quan eren veïns i companys de classe. Ella tenia 23 anys, havia deixat Dret, s’havia mudat a Nova York per obrir-se pas i treballava en una aerolínia. Brown havia arribat de Texas després de servir en la segona guerra mundial i s’havia casat amb la ballarina Joy Williams. El matrimoni convidava sovint Lee a casa seva i aviat van descobrir que "era una escriptora que arribava a les profunditats de l’ànima". No van dubtar a regalar-li la paga d’un any sencer perquè deixés la feina i es dediqués només a escriure. I no els va defraudar.\nDetall de la il·lustració sobre els mecenes de Harper Lee / PIETER VAN EENOGE\n'BOY’ CAPEL, AMANT DE COCO CHANEL\n"Dos cavallers estaven licitant pel meu cos petit i calent", recordaria Coco Chanel, referint-se al seu amant Étienne Balsan, hereu tèxtil que la va treure del món del cabaret, i al ric amic i company de pol d’aquest, el capità britànic Arthur Edward Capel, més conegut com a 'Boy'. Va ser la relació amb Capel, però sobretot la seva mort prematura, la que va devastar de tal manera la dissenyadora que des d’aleshores, apunta la periodista i escriptora Lauren Viera, va manifestar que "posaria a tothom de dol per ell": va dormir sobre llençols negres, va vestir de negre rigorós i el negre no va deixar de ser present en la seva feina. Boy va ser qui la va instal·lar en un apartament a París i la va ajudar a obrir la seva primera barreteria. Després de la dècada en què van ser amants (anys en què tots dos mantenien altres relacions), ell va acabar casant-se amb una aristòcrata el 1918. La mort de Boy es va produir poc després, en accident de cotxe, quan anava a veure Coco per Nadal. Per al flascó del mític perfum Chanel 5, el seu número preferit, es va inspirar en els envasos de tocador de Capel i en la seva licorera, de vidre exquisit.\nFRANK WILD, MÀ DRETA DE SHACKLETON\nL’explorador llegendari Ernest Shackleton considerava el seu segon al càrrec, Frank Wild, la seva "altra meitat". Tant que les seves restes avui descansen junts i en el seu epitafi diu "la mà dreta de Shackleton". Amb Wild, "valent, enèrgic, capaç i d’un optimisme inesgotable", relata l’escriptora Julia Holmes, qualitats que es van revelar providencials, va partir a bord de l’'Endurance' juntament amb 27 homes més rumb a l’Antàrtida el 1914, una expedició de què van aconseguir tornar vius després de dos anys a la deriva. El vaixell va quedar atrapat al gel i després d’una odissea gelada van arribar a la desolada, remota i inhabitada illa Elefant. Shackleton va partir amb cinc tripulants per demanar ajuda a 1.300 quilòmetres de distància i va deixar Wild per mantenir la resta amb vida i ànims fins a la tornada. I aquest, malgrat la fam, la congelació i la baixa moral, afrontant temporals de neu, vents de 140 quilòmetres per hora i onades gegants amenaçadores, llegia cada nit als homes receptes perquè somiessin amb un tiberi i els obligava a recollir cada dia les coses per si tornava el cap. Anys després, el 1921, quan Shackleton el va cridar per a una nova i improvisada expedició a l’Antàrtida, no va dubtar a seguir-lo. Però el cap va morir abans, d’un atac de cor.\nGLADYS LOVE PRESLEY, MARE D’ELVIS PRESLEY\nTant protegia al seu fill la mare d’Elvis Presley que, sense fer cas de les objeccions del marit, va permetre al futur rei del ‘rock and roll’ dormir al llit amb els pares fins als 13 anys i no li va deixar passar una nit fora de casa fins als 18, revela l’escriptor Mars Van Grunsven. El cantant adorava la seva mare, li deia 'baby'. Ella va ser qui als 11 anys li va comprar la primera guitarra i el va instar a "canviar la música popular", i ell li va regalar per al seu aniversari del 1953 la gravació de la seva primera cançó, 'My happiness'. Faltava un any perquè ‘That’s alright, mama’ el catapultés a la fama. Gladys, que va estar a punt de morir al part de bessons en què només va sobreviure Elvis, va fer creure al seu fill que havia heretat l’ànima del seu germà mort i que "era especial". I amb la fama va començar el calvari de Gladys. Tots dos eren somnàmbuls i tenien malsons recurrents sobre desastres imminents. Ella patia tant que estant de gira tingués un accident que va caure víctima de l’alcohol, les amfetamines, les píndoles per dormir i les depressions, que van culminar en un fatal atac de cor el 1958. "Vaig perdre l’única persona que vaig estimar", va sentenciar Elvis.\nDetall de la il·lustració sobre Elvis i la seva mare / rachael cole\nWARD KIMBALL, TREBALLADOR DE WALT DISNEY\nDel seu llapis van néixer Pepito Grillo, el gat de Cheshire i el barreter boig d’‘Alicia en el país de las maravillas’ o el quintet feliç de corbs de ‘Dumbo’. Ward Kimball es va permetre un caprici el 1938 i va comprar un tren de 22 tones, el va restaurar i el feia córrer per un circuit de 200 metres al pati de casa seva. El seu cap, Walt Disney en persona, que l’havia contractat com a animador, l’anava a veure assíduament. El creador de Mickey Mouse va dir d’ell, l’única vegada que va fer un compliment a un treballador: "És l’únic home que treballa per a mi que considero un geni". Kimball, que portava colors cridaners i combinacions impossibles de quadres, ratlles i pics i podia passar una tarda corrent pels estudis disfressat de goril·la, afirma el seu biògraf Amid Amidi, va encomanar a Disney la seva passió pels trens, fins al punt que va començar a col·leccionar trens de joguina i també va construir un tren a vapor a escala al seu jardí, passatemps en què Kimball l’ajudava. No és casualitat que també l’assessorés a Disneyland, on un tren encara enllaça les diferents zones temàtiques.\nJOHNNY TORRIO, MENTOR D’AL CAPONE\nBé sabut és que Al Capone, "enemic públic núm. 1" per a l’FBI i imatge del gàngster per excel·lència, responsable directament o indirectament de 400 assassinats, només va complir condemna acusat d’evasió d’impostos al penal d’Alcatraz, d’on va sortir per morir perjudicat per la sífilis. Això va ser el 1931. Abans va fer 'carrera' gràcies al seu mentor, Johnny Torrio, també conegut com a Terrible Johnny, Johnny el Cervell i Johnny l’Inmune. D’ell va aprendre el negoci criminal un Capone amb "intel·ligència de carrer", escriu l’escriptor i dissenyador Dave Zackin: després de ser un dels seus transportistes a Nova York, va dirigir un dels seus bordells, va ser el seu aliat de confiança i finalment el seu soci, i li controlava l’alcohol, la prostitució i el joc a Chicago. Es fiava fins a tal punt de Capone que després de patir diversos intents d’assassinat (va sobreviure a trets a la mandíbula, pulmons, engonals, cames i abdomen) es va retirar i li va cedir l’imperi mafiós, que generava uns beneficis de cent milions de dòlars a l’any.\nDetall de la il·lustració sobre el mentor d’Al Capone / kyle platts\nUn Auguste Rodin, amb 64 anys, amagant-se d’ulls curiosos a l’armari de les pintures mentre es feia petons amb la pintora Gwen John, de 28, era tota una imatge que podia entelar la reputació de l’artista, ja famós. S’estimaven, afirma l’escriptora Goldie Goldbloom. La noia, artista forta i decidida va arribar des del Gal·les natal al parisenc Montparnasse de principis de segle després de recórrer França a peu amb una altra dona pintant retrats per poder menjar. Va arribar a enviar a Rodin més de 2.000 cartes escrites i il·lustrades a mà i ell, motivat per l’amor per Gwen, va fer una cosa “innovadora i sorprenent per a l’època”: quan acabava d’acabar la seva escultura ‘El pensador’ li van encarregar una estàtua d’homenatge al pintor James McNeill Whistler, mort feia poc i que havia sigut professor de Gwen. En comptes de retratar-lo a ell, va crear una escultura utilitzant la seva amant de model i la va anomenar ‘Musa escalant la muntanya de la fama’, mostrant “un ambiciós alliberament d’energia cap al cel”. Aquella obra va ser un punt d’inflexió en la seva carrera.\nG. P. PUTNAM, MARIT D’AMELIA EARHART\n“Quan me’n vagi, m’agradaria anar-me’n amb el meu avió. De pressa”, havia dit una vegada Amelia Earhart, la dona pilot més famosa de la història i la primera dona a creuar l’Atlàntic en solitari amb avió, el 1932. I així se’n va anar, cinc anys després va desaparèixer mentre sobrevolava l’oceà Pacífic. Però per aconseguir la fama va tenir-hi un paper decisiu l’editor de premsa, autor i aventurer G. P. Putnam, que va acabar sent el seu marit, tot i que ella, independent i contrària des de sempre al matrimoni (una “atractiva gàbia”, el qualificava), abans li va fer firmar que seria una “relació oberta”, que no interferiria en la seva feina i que si no eren feliços la deixaria marxar, explica l’escriptora Daphne Beal. Putnam, que representava un ric patrocinador, va veure en Earhart la persona ideal per ser la primera dona a creuar l’Atlàntic i va utilitzar amb èxit els seus dots de publicista per fer créixer la seva carrera i, a través d’ella, “promocionar la causa de les dones treballadores”.\nTemes: Walt Disney Història Harper Lee Llibres


Dispensadors Wrapmaster de Cofresco | HOSTELCO\nLa fulla oculta dels dispensadors de paper i film Wrapmaster evita les lesions\nCofrescoFoodservice presenta la gamma de dispensadors professionals Wrapmaster, que proporcionen una dispensació sense esforç de film transparent, paper d’alumini i paper de forn. Comptant amb la confiança de xefs professionals des de fa més de 20 anys, estan disponibles en una àmplia varietat de mides, amb recanvis originals Wrapmaster de 30 i 45 cm.\nRecomanats per professionals de la seguretat alimentària, els dispensadors Wrapmaster estan dissenyats per donar resposta a les necessitats de les cuines professionals pel que fa a seguretat, higiene i eficiència. Redueixen el risc de contaminació creuada amb una unitat fàcil de netejar i desinfectar apta per a l’ús als rentaplats comercials.\nEls dispensadors contenen una fulla oculta patentada per un tall segur i ràpid, amb la qual s’eviten lesions causades per les fulles de la caixa de tall dentada o de dispensadors amb la fulla visible.\nEl Wrapmaster 4500 és un dispensador de 45 cm d’ample, perfecte per a les cuines grans que fan servir grans volums de film transparent, paper d’alumini o paper de forn. El 3000 és un dispensador de 30 cm d’ample per a cuines més petites, amb les mateixes prestacions que el seu germà gran.\nEl Wrapmaster Duo de 45 cm d’ample pot dispensar dos tipus de material o usar-se per a grans volums d’un sol material, ja que permet instal·lar dos rotllos diferents o iguals. El Duo està dissenyat per a cuines grans que utilitzen grans volums de film transparent, paper d’alumini o paper de forn.\nEl Wrapmaster Compact ocupa el mateix espai que una caixa de tall tradicional alhora que proporciona les robustes qualitats de la generació de productes Wrapmaster. És el dispensador perfecte per a les cuines més petites.\nEls productes Wrapmaster compten amb la garantia de CofrescoFoodservice, líder del mercat de la indústria foodservice al Regne Unit, amb més de 40 anys d’experiència.


Dia Mundial del Comerç Just: descobreix què pots fer com a consumidor | Valencia Extra\nDia Mundial del Comerç Just: descobreix què pots fer com a consumidor\nNosaltres, com a consumidors, podem contribuir a un comerç just per mitjà de la compra i el consum responsables de productes ecològics o de Comerç Just\n13/05/2017 - Maria Escrig\nAquestes celebracions permeten donar visibilitat, encara que només durant un dia, a la situació que enfronten dia a dia les persones que pateixen les desigualtats en la seua pròpia pell.\nUna de les conseqüències negatives de la globalització, concretament del comerç internacional, i a la qual no hem aconseguit donar solució definitiva fins el moment, són aquestes desigualtats socials. I un dels símptomes més evidents en la societat, i que continua alimentant el problema, és l’explotació. Explotació infantil, explotació derivada de la discriminació per sexe, raça o classe social, explotació per part d’una nació a un altra. En definitiva, una cadena on el més poderós, lluny d’ajudar a qui no es troba en igualtat de condicions, s’aprofita de la seua vulnerabilitat.\nEstem parlant d’un problema que, encara que ha de quedar resumit en unes quantes línies, és d’extrema complexitat. No es pot tallar des de l’arrel, perquè la base que sustenta aquest sistema són els agents capitalistes més poderosos, ja no del país, del planeta. I cada regió compta amb el seu propi context i cultura, per la qual cosa no es pot adoptar una solució de manera general. Tingam en compte les magnituts: es calcula que menys de 100 persones acumulen la mateixa riquesa que els més de 3.000 milions més pobres del món.\nPerò hi ha altre factor decisiu en la perpetuació de la pobresa i la desigualtat social, un que no és conscient del seu paper: nosaltres, com a consumidors. Cada vegada que comprem un producte fabricat baix aquestes circumstàncies d’explotació, estem alimentant el sistema d’eixe negoci i, per tant, les desigualtats que genera.\nLa bona notícia és que sí existeix una solució al nostre humil abast. Cada vegada hi ha més productes de Comerç Just als supermercats habituals, fàcilment identificables per la certificació de “Comerç Just” o ‘productes ecològics’. Què significa açò? Una garantia, no només per a la nostra salut i la del medi ambient, sino per a la de les persones que hi ha darrere d’eixe producte; ens assegura que aquests xicotets productors han treballat en unes bones condicions laborals i per un sou digne.\nEl Dia Mundial del Comerç Just és una iniciativa de l’Organització Mundial del Comerç Just (WFTO), que du celebrant-se el segon dissabte de cada mes de maig des de 2001. El seu objectiu és aconseguir justícia al comerç internacional, assegurant unes condicions dignes tant de treball com de vida per als productors, que permeten superar la situació actual de pobresa i desigualtat, present especialment a països del Sud.\nEl moviment de Comerç Just, a més de lluitar contra aquesta situació abusiva i d’explotació, també vetla per la protecció del medi ambient, amb mesures com l’ús d’energies renovables o la reducció de l’impacte dels residus. Açò també repercuteix en la salut dels consumidors, ja que productes creats a entorns sostenibles, per exemple, no contenen transgènics.\nDes de Fairtrade s’han unit a la celebració amb la campanya “World Fairtrade Challenge”, que quasi arriba als dos milions de participants en tot el món. La motivació és celebrar els triomfs que ha aconseguit el moviment pel Comerç Just fins el moment, així com seguir concienciant a més gent de la seua importància. Per això, conviden a qui vuiga a participar a través d’un sistema de “competició” positiva, on es pot visualitzar en un mapa del món interactiu la quantitat d’esdeveniments, per una banda, i de participants, per l’altra, que s’han registrat de cada país.\nLa finalitat de tot açò és molt clara; aconseguir que cada vegada més persones caminen, convençudes, en una mateixa direcció: la igualtat, amb tot l’esplendor del seu sentit, a tot el món. Viure en una societat justa, on tots tingam les mateixes possibilitats (tant educatives com laborals), on es vetle per la seguretat i les bones condicions de treball, on el salari corresponga al treball i garantisca un nivell de vida digne… Açò no deuria ser un privilegi, ni menys encara una utopia; sinó un dret universal real.\n40 urgències relacionades pel mal ús de les lents de contacte cada estiu\nEl Ple aprova el reglament del Consell Local de Comerç\nBlasco, en la seua última paraula pel desviament de fons de Cooperació: "Mai he format part de cap trama delictiva"\nL'Ajuntament garanteix totes les inversions necessàries per al Palau de la Música\nRibó es reafirma en què l'accés nord al port siga ferroviari


Ultimàtum de Brussel·les: les mines d’Iberpotash “són un perill”\nIberpotash ha patit un nou revés de la justícia sobre la situació de la muntanya de runam salí que té al Cogulló (Sallent). El Tribunal Suprem ha desestimat el recurs de cassació que va presentar aquesta filial de la multinacional minera israeliana ICL contra la sentència del Tribunal Superior de Justícia de Catalunya (TSJC), la qual havia apreciat que el dipòsit no s’ajustava a la legalitat urbanística.\nL’Associació de Veïns Sant Antoni del barri de la Rampinya va engegar l’any 2008 el contenciós administratiu amb què va aconseguir la sentència favorable que ara ha ratificat el Suprem en apreciar que el recurs d’Iberpotash no té prou fonament. Amb la nova resolució la via judicial ha quedat esgotada i l'empresa ha d'aturar els abocaments.\nEl 2015, el Tribunal va rebutjar un altre recurs de cassació presentat per la multinacional contra la sentència del TSJC que havia anul·lat l’autorització ambiental atorgada pel govern català.\nEl TSJC, però, ha satisfet enguany la petició d’Iberpotash, que havia plantejat un incident d’execució sobre la sentència que l'obligava a deixar d’abocar residu salí al Cogulló. L’empresa va tombar la data límit del passat 30 de juny i va obtenir una moratòria d’un any ampliable a un altre.


Detinguts cinc joves per un robatori a Sarrià - La Torre de Barcelona\nDetinguts cinc joves per un robatori a Sarrià\nEls Mossos d’Esquadra han atrapat i detingut els 5 joves per un robatori a un menor d’edat a Sarrià. Es tractava d’un grup de nois reincidents que ja havien comés altres robatoris i furts violents, sempre a menors d’edat.\n1 Una investigació policial que acaba capturant els lladres del robatori a Sarrià\n1.1 El jutge ha decretat llibertat amb càrrecs\nUna investigació policial que acaba capturant els lladres del robatori a Sarrià\nCinc joves de 18, 19 i 15 anys van robar el telèfon mòbil i les sabatilles esportives a un altre menor després d’ocasionar-li lesions lleus a la cara. En acabar els successos, la víctima ho va denunciar a la policia. Acte seguit van analitzar les càmeres de seguretat del metro de Barcelona i van identificar el grup de joves amb les sabatilles esportives que acabaven de robar al jove de Sarrià. A partir d’aquestes imatges es van poder reconèixer la resta d’autors i descobrir que entre tots sumaven fins a 22 antecedents penals relacionats amb robatoris i furts violents.\nEn el moment dels fets, els Mossos d’Esquadra no van poder detenir els joves. Va ser a principis de setembre, moment en que els agents policials van identificar alguns dels objectes robats en possessió d’un dels joves. A més, els Mossos d’Esquadra van poder vincular aquests lladres amb un altre robatori a un menor de 16 anys a Nou Barris. Es segueix estudiant si poden estar implicats en altres fets delictius, per tant, la investigació continua.\nEl jutge ha decretat llibertat amb càrrecs\nLa setmana passada es van aconseguir els domicilis del delinqüents a Nou Barris, Horta-Guinardó i Sant Andreu. Es va dissenyar un dispositiu per detenir-los. Així, la policia va aconseguir el seu objectiu i va detenir els 5 joves, un d’ells amb resistència causant lesions lleus a dos agents. El divendres van passar a disposició judicial i el jutge va decretar llibertat amb càrrec als majors d’edat i el menor, s’ha derivat el cas a la Fiscalia de Menors però també segueix en llibertat.


Castelló millora més de 5.000 m² del parc litoral amb el Pla d'Inversions de Revitalització Econòmica\nLa intervenció posa en valor la zona, regenerant la gespa i habilitant una nova andana per als vianants que la fa més accessible\nL'Ajuntament de Castelló ha condicionat una zona del parc litoral que abasta una superfície de 5.242 metres quadrats, en la qual s'ha regenerat la gespa i s'ha millorat el disseny inicial del jardí respecte del sistema de reg. Els treballs han consistit a eliminar les acumulacions importants d'arena en el marge de la zona d'actuació, en l'increment del nombre d'aspersors per a millorar la cobertura del reg i en la ressembrada de gespa.\nA més, s'ha habilitat una nova andana per als vianants que evitarà que s'haja de trepitjar la zona verda i també s'ha condicionat un tram de passarel·la elevada de fusta que havia quedat fora de la seua cota original.\nAquesta intervenció impulsada des de l'àrea d'Infraestructura Verda de l'Ajuntament de Castelló, dirigida per la regidora Pilar Escuder, "contribueix a posar en valor els espais verds de la nostra ciutat i del parc litoral del Grau especialment, millorant les zones públiques per al gaudi i el benestar dels nostres veïns i veïnes", ha assegurat Escuder.\nL'actuació ha comptat amb un pressupost de més de 38.230,68 euros i forma part del paquet de projectes inclosos en el Pla d'Inversions de Revitalització Econòmica de Castelló (Pirecas). El regidor d'Urbanisme, José Luis López, ha visitat recentment la zona recentment condicionada del parc litoral per a la recepció de les obres. Aquesta és una del mig centenar d'obres que s'estan executant en el marc del Pirecas impulsat en 2020, en plena pandèmia de la covid-19, i dotat amb més de 1,5 milions d'euros. L'Ajuntament aposta així per l'obra pública per a la creació i recuperació de l'ocupació, especialment entre microempreses, petites i mitjanes empreses i persones autònomes.


Postal des de l'exili (I) - Diari de Girona\nPostal des de l'exili (I)\nM'he adaptat bé a l'exili, els biquinis escarits a cala Montgó hi ajuden. Encara no han començat a arribar autobusos plens de fidels a fer-se fotos amb mi, així que aprofito el temps per posar-me al dia en l'actualitat. Això de l' Ada Colau només té un nom: anar a provocar. Portar gent que pensa pel seu compte a fer de pregonera a la capital del país de la gent que no pensa és intolerable. És normal que els catalans que no pensen -i en són molts- se sentin ofesos, és una forma d'assenyalar-los, de remarcar la seva insignificança. Un any ve Pérez Andújar, l'altre, Marina Garcés, aquest, Manuela Carmena... Gent que no només comet l'error de pensar, sinó que en el súmmum de la descortesia, no ens diu el que volem escoltar. No podrien fer de pregoners aquell mosso independentista que es passeja pel món parlant-li a un pal de selfie, la Rahola, la Paluzié o el mateix Presidentorra? Seria una forma de dir als ciutadans que fins i tot els més inútils poden arribar lluny. En Toni Albà seria també una bona manera d'animar a perseverar els catalans amb deficiències, però ell ja deurà fer un pregó alternatiu, com sempre que el pregoner no és de la seva corda. Ara que no el volen ni a TV3, té temps de sobres per preparar-s'ho.\nPerò la Manuela Carmena, no. Supervivent de la matança d'Atocha, honesta i amb sòlida preparació jurídica, ha gosat dir que els presos del procés no són presos polítics, cosa que com és natural li ha valgut crítiques i menyspreu de gent que no ha vist mai perillar la vida per les seves idees, que es mou sempre per interessos, i que no ha vist un llibre de dret ni en fotografia. O sigui, dels que no pensen. Dels que haurien de ser pregoners de La Mercè si el món fos just.\nLa Carmena desconeix que a Catalunya se'ls considera presos polítics perquè els delictes de què se'ls acusa -i pels quals seran condemnats- van ser comesos per motius polítics, o això diuen. Ja sé que a qualsevol estudiant de primer de dret tal asseveració li semblarà una burrada, però no oblidem que som a Catalunya. Pels catalans de bé, pels que mereixen ser pregoners, qui comet un delicte, el que sigui, per motius polítics, passa a ser un «pres polític». I punt. En aquesta categoria hi entren els líders processistes que es van saltar la llei, però també l'assassí de Lincoln, en Heydrich, qui va matar la pobra Sissí i tots aquells que en la història han delinquit per les seves idees polítiques, és igual si va ser matant, agredint, robant o amenaçant. No és mala manera de revolucionar la justícia. Si la teoria triomfa, els violadors seran considerats presos passionals; els lladres, presos econòmics; els traficants, presos al·lucinògens, i els proxenetes, presos capitalistes. S'extingirà així la categoria de «presos comuns» o com a molt quedarà restringida als militants dels comuns enxampats en flagrant delicte, que vagi amb compte la Colau.\nFins que aquesta reforma de la justícia no sigui un fet, al Codi Penal, mal que pesi al llacisme, les idees no hi estan tipificades. I a fe que és una sort, perquè si fos pels pensaments, en lloc de ser al meu exili estiuenc jo estaria purgant pena per escàndol públic, abusos deshonestos, agressions, robatori, homicidi amb premeditació, assalt a mà armada i fins i tot per eutanàsia i fillicidi, que els meus pares estan fotuts i els meus fills es posen a vegades molt pesats. Seguim!


Mix Border Collie Schipperke - Gossos\nEl Border Collie SchipperkeMix és un gos de raça mixta resultant de la cria del Border Collie i el gos Schipperke.\nEl Border Collie Schipperke Mix és un gos de raça mixta resultant de la cria del Border Collie i el Schipperke. Aquests gossos poden ser simpàtics, però la personalitat difereix, de manera que mai no se sap. El Border Collie és conegut per ser molt intel·ligent. Tots els gossos necessiten una socialització adequada i això serà un factor important en la manera com interactuen amb els altres. Com és i com actua aquesta raça mixta? És més com el Border Collie o el Schipperke? Aquestes són les preguntes que intentarem respondre a continuació. Continueu llegint a continuació per veure imatges, vídeos i obtenir més informació sobre la preciosa Border Collie Schipperke Mix.\nTot i que realment us recomanem que adquiriu tots els animals mitjançant un rescat, entenem que algunes persones poden passar per un criador per aconseguir el seu cadell Border Collie Schipperke Mix. És a dir, si tenen a la venda algun cadell Border Collie Schipperke Mix.\nBorder Collie Schipperke Història de la barreja\nAquí hi ha un altre gos collie que no s’assembla gens a Lassie. El terme collie és un genèric que s’utilitza per descriure qualsevol nombre de gossos pastors, no només un gos d’una sola aparença. El border collie és un pastor elegant i natural per als agricultors de tot el món, però els possibles propietaris d’animals de companyia haurien de ser conscients del seu nivell d’energia, que és un dels més elevats de tots els canins. Els border collies tenen un temperament dolç i són una de les races més intel·ligents de tot el domini, però si us plau, no n’adopteu cap a menys que tingueu un jardí de mig a gran i un temps suficient per entrenar-vos i fer exercici. Ni tu ni el gos estaran contents. Però si busqueu un gos de mida mitjana i atlètic amb requisits de preparació fàcils i intel·ligent que coincideixi amb el vostre, el Border Collie pot ser el vostre cas. El Border Collie va ser criat per pasturar i prové de la regió fronterera entre Anglaterra i Escòcia. Els seus avantpassats eren els Landrace Collies comuns a les illes britàniques. A més de pasturar, també va ser criada per obtenir intel·ligència, un tret que conserva fins als nostres dies. Es creu que la paraula collie prové de la paraula celta per a útil.\nEl 1915, la British Sheep Dog Society de Gran Bretanya va encunyar el terme border collie per distingir els seus collies del collie del Kennel Club. Els dos gossos eren criats del mateix brou, però presentaven certes diferències d’aspecte. Actualment, tots els Border Collies de raça pura poden remuntar la seva ascendència a un dels dos gossos que van exemplificar la raça. Es van introduir a Austràlia i Nova Zelanda a la segona meitat del segle XIX. Actualment, alguns criadors s’oposen a l’ús de Border Collies com a gossos d’exhibició, per por que l’instint pastoral no es pugui criar. Així doncs, fins al dia d’avui, la qualitat reproductiva d’un Border Collie es jutja en base a una de les dues bases: la capacitat de pastor, segons determina la International Sheep Dog Society; o purament per conformació i aparença. Hi ha registres Border Collie al Regne Unit, els Estats Units, Austràlia, Canadà, Sud-àfrica i Turquia.\nHistòria de Schipperke\nSchipperkes, també anomenat Spitzke, es va reconèixer per primera vegada com a raça formal a la dècada de 1880. Als Estats Units es coneixen comunament com a 'gossos de barcassa belgues' o 'gossos de vaixell belgues'. Prové de Bèlgica i va ser criat per caçar algues. Són un gos petit i són coneguts per ser tossuts i una mica entremaliats. De vegades se'ls coneix com el Diable Negre de Tasmània. Són un gos amb molta energia i són un bon gos en general.\nMida i pes de la barreja Border Collie Schipperke\nAlçada: 10-13 polzades a l'espatlla\nPes: 6-20 lliures.\nBorder Collie Schipperke Personalitat de la barreja\nEl Border Collie i el Schipperke podrien ser una mica escandalosos. Poden ser un petit tipus curiós, així que estigueu atent a aquest comportament. Tots els gossos necessiten atenció i no volen quedar-se sols. Per això tens una mascota, oi? Planifiqueu esforços per socialitzar-la, ja que obtindrà dividends a la llarga. Si us plau, utilitzeu sempre un reforç positiu tot i que puguin tenir una ment pròpia. Gaudeix d’estar amb la teva nova raça mixta i estima la relació que mantindràs amb ells.\nBorder Collie Schipperke Mix Health\nEl Border Collie barrejat amb el Schipperke pot ser propens a displàsia articular, convulsions, atròfia progressiva de la retina, anomalia ocular del collie, entre d’altres.\nBorder Collie Schipperke Alimentació mixta\nbarreja de caniche pomeranian plena de cultiu\nEnllaços Border Collie\nRescate de l'est del Tennessee Border Collie


2018 - Procediment d'accés als cossos de catedràtics d'Ensenyament Secundari i catedràtics d'escoles oficials d'idiomes.\nc) Estar en possessió d'algun dels títols següents: doctor, llicenciat, enginyer, arquitecte, títol de grau corresponent, o una titulació equivalent a l'efecte de docència.\ne) Tindre destinació en un lloc de treball dependent de la Conselleria d'Educació, Investigació, Cultura i Esport de la Generalitat. En el cas de funcionaris en situació administrativa d'excedència, serveis especials, en llocs de treball de la Inspecció d'Educació i els adscrits en places en l'exterior o circumstàncies anàlogues, el compliment d'aquest requisit s'ha d'entendre referit al centre on va tindre la l'última destinació.\ng) Pertànyer al cos de professors d'Ensenyament Secundari per a accedir al cos de catedràtics d'Ensenyament Secundari, i pertànyer al cos de professors d'escoles oficials d'idiomes per a accedir al cos de catedràtics d'escoles oficials d'idiomes.\nL'ingrés de l'import s'ha de fer per mitjà de targeta bancària o de càrrec en compte, dins del termini de presentació de sol·licituds.\nDe conformitat amb el que estableix l'article 1-2-6 de la Llei 20/2017, de 28 de desembre, de la Generalitat, de taxes, no es procedirà a la devolució de les taxes per drets d'examen en els supòsits d'exclusió dels aspirants del procediment selectiu per causes imputables exclusivament a aquests.\n1. Cos de catedràtics d'Ensenyament Secundari:\nCodi: 201; especialitat: Filosofia: 11 places\nCodi: 204; Especialitat: Llengua Castellana i Literatura: 30 places\nCodi: 205; Especialitat: Geografia i Història: 35 places\nCodi: 206; especialitat: Matemàtiques: 36 places\nCodi: 207; especialitat: Física i Química: 5 places\nCodi: 208; especialitat: Biologia i Geologia: 40 places\nCodi: 209; especialitat: Dibuix: 19 places\nCodi: 210; especialitat: Francés: 7 places\nCodi: 211; especialitat: Anglés: 10 places\nCodi: 217; especialitat: Educació Física: 3 places\nCodi: 218; especialitat: Orientació Educativa: 5 places\nCodi: 219; especialitat: Tecnologia: 36 places\nCodi: 222; especialitat: Formació i Orientació Laboral: 11 places\nCodi: 226; especialitat: Sistemes Electrònics: 1 plaça\nCodi: 227; especialitat: Organització i Processos de Manteniment de Vehicles 3 places\nCodi: 236; especialitat: Assessoria i Processos d'Imatge Personal: 1 plaça\nCodi: 242; especialitat: Intervenció Sociocomunitària: 5 places\nCodi: 254; especialitat: Informàtica: 13 places\nCodi: 256; especialitat: Llengua i Literatura Valenciana: 7 places\nCodi: 261; especialitat: Economia: 4 places\nCodi: 264; especialitat: Anàlisi i Química Industrial: 1 plaça\nCodi: 274; especialitat: Sistemes Electrotècnics i Automàtics 4 places\n2. Cos de catedràtics d'escoles oficials d'idiomes:\nCodi: 401; especialitat: Alemany: 1 plaça\nCodi: 406; Especialitat: Espanyol: 1 plaça\nCodi: 408; especialitat: Francés: 2 places\nCodi: 411; especialitat: Anglés: 6 places\nCodi: 412; especialitat: Italià: 1 plaça\nCodi: 418; especialitat: Valencià: 1 plaça\nTotal: 299 places\nLes sol·licituds s'han d'omplir seguint les instruccions que indica el programa i les bases d'aquesta ordre, i és necessari identificar-se per qualsevol dels sistemes d'identificació o signatura electrònica admesos en la mateixa seu electrònica.\nLes sol·licituds s'han d'omplir seguint les instruccions que indica el programa i les bases d'aquesta ordre.


Nova instal·lació de càmeres de seguretat – Port Olímpic\nEl passat mes de Juny es va finalizar la instal·lació d’un circuit tancat d’enregistrament amb càmeres de seguretat, amb visualització en remot des de les dependències de guàrdia urbana i Mossos d’Esquadra.\nEl projecte que es va iniciar al 2014, ha resultat ser novedós, tant per les característiques tècniques dels equips, com per l’autorització atorgada per la COMISSIÓ DE CONTROL DELS DISPOSITIUS DE VIDEOVIGILÀNCIA DE CATALUNYA (CCDVC). per gravar en via pública.\nAquest últim aspecte, s’ha aconseguit gràcies a la col·laboració estreta que es manté amb membres de la Guàrdia Urbana i Mossos d’Esquadra.\nLa instal·lació, consta amb un total de 8 càmeres, (entre les quals es troba un dom.) de 5 megapixels amb visionat nocturn.\nLes càmeres cobreixen els accessos principals del port així com el passadís que hi ha entre els locals d’oci de Mestral i les carpes.\nEl projecte que va ascendir a 27.000€, ha estat sufragat íntegrament per POBASA. Amb aquesta inversió, Port Olímpic espera millorar la seguretat de la zona.


Tel. 93 758 26 42\nDijous i divendres de 17 a 20 h. Dissabtes d’11 a 14 h i de 17 a 20 h. Diumenges d’11 a 14 h.\nTots els festius tancat (excepte 12 d'octubre, 1 de novembre i 6 de desembre, sempre que no siguin de dilluns a dimecres)\nActivitats familiars: cada tercer diumenge de mes, de 12 a 13.30 h\nAccés adaptat a tot l’edifici. El recorregut de l’exposició permanent disposa d’elements d’interpretació inclusius.\nL’antiga fàbrica de Can Marfà, declarada Bé Cultural d'Interès Local, fou una de les indústries del gènere de punt més importants de la ciutat i l’immoble conservat constitueix un dels testimonis més rellevants del patrimoni industrial mataroní.\nA la nau petita d’aquest conjunt hi trobem l’extensió del Museu de Mataró dedicada al patrimoni cultural relacionat amb la indústria del tèxtil de punt. És un espai de conservació, documentació, recerca i difusió especialitzat. Aquest projecte ha estat possible gràcies a la voluntat de la Fundació Jaume Vilaseca d’oferir la seva col·lecció a la ciutat de Mataró, i a la inestimable col·laboració de particulars, empreses i professionals de la indústria del gènere de punt que, de manera voluntària, han posat els seus coneixements al servei de la recuperació d’una de les col·leccions de patrimoni industrial més singulars de Catalunya.\nL’equipament compta amb 1.800 m2 distribuïts en tres plantes:\nLa planta baixa està concebuda com un espai polivalent obert a la ciutat on es desenvoluparà el programa d’activitats del museu: exposicions temporals, conferències, jornades, presentacions, etc.\nLa primera planta acull l’exposició de referència de l’equipament Mataró, capital del gènere de punt. És un recorregut per una història tèxtil de la ciutat i proposa una reflexió amb la perspectiva del temps i sobre els esdeveniments del passat i els reptes del present i el futur.\nLa segona planta acull l’àrea de col·leccions d’indumentària, instruments científics i maquinària de petita i mitjana dimensió. Hi ha un espai tècnic de treball i una zona de reserva i magatzem. Una part d’aquest espai és visitable i esdevé una prolongació de l’espai expositiu de la primera planta.\nMataró, capital del gènere de punt + Àrea de reserva de les col·leccions tèxtils\nRecorreguts per l'evolució del gènere de punt i selecció d'indumentària dels anys 1960 a 1980


Homenatge feixista a la División Azul en una parròquia de l'Hospitalet de Llobregat | Directa\nEl capellà Custodio Ballester Bielsa va oficiar dissabte la missa en homenatge a la División Azul\nL'Arquebistat de Barcelona ha reaccionat a la publicació d'aquesta investigació a través d'un comunicat. En ell anuncia que "prenem nota de la missa que es va dur a terme el dia 5 de novembre de 2016 a la parròquia de la Immaculada Concepció de L’Hospitalet de Llobregat" i assegura que "valorarem els fets i es prendran les accions pertinents" i que "així es transmetrà al seu rector". Així mateix l'Arquebisbat afirma que "la missió de l’Església, en cap cas, ha de ser la de fer política, sinó la d’acompanyar a tots els fidels en la seva trobada amb Déu".\nCustodio Ballester fa difusió del seu ideari antiavortista a la seva parròquia i en vídeos a internet\nNo obstant això, el Divendres Sant del 2015 la convocatòria d'una manifestació rere el lema "Libres para manifestar nuestra fe" va servir de salvaconducte perquè els legionaris tornessin a desfilar al Barcelonès acompanyats pel sacerdot Ballester. Va ser aleshores quan responent al mandat de la moció aprovada en el ple municipal, l'alcaldessa socialista va demanar explicacions al bisbe Martínez Sistach, que va decidir mantenir Ballester a la parròquia.\nConeguts neonazis van prendre part de l'homenatge a la División Azul a la parròquia de la Immaculada Concepció de l'Hospitalet de Llobregat dissabte passat. Els encapçalava Dídac González Llobet, el sabadellenc líder de l'organització neonazi Último Bastión, els membres de la qual han protagonitzat els principals incidents feixistes ocorreguts a Catalunya els darrers anys, segons va revelar la Directa en una investigació publicada recentment. Els components d'aquest perillós grup d'ultres senten devoció pel nazisme i la División Azul, com també ho demostra la participació rellevant d'un altre dels seus cabdills, Jorge Juan Antón González, en l'acte de condecoració del veterà divisionari Fernando Quintilla Manresa –present a l'Hospitalet– aquest passat estiu. Jorge Juan no va voler perdre's la cita de dissabte, així com tampoc ho va fer el també membre d'Último Bastión Cristian Torcal.\nDídac ha estat candidat pel Movimiento Social Republicano (MSR) a les eleccions al Parlament de Catalunya de l'any 2003, a les municipals de Sabadell de l'abril del mateix any i a les generals del 2004. També s'ha presentat amb Plataforma per Catalunya (PxC) a les municipals del 2015 a Terrassa. L'any 2003, va ingressar en presó preventiva per una agressió brutal a una menor d'edat a Saragossa. Els darrers anys, s'ha donat més a conèixer gràcies a que toca el baix als grups musicals d'ideologia nacionalsocialista Impertinencia, Arjuna i Jolly Rogers. De fet, dissabte es va fotografiar a la sala d'actes de la parroquia de la Immaculada Concepció amb el guitarrista i el cantant d'aquest darrer grup, amb el qual estan aconseguint certa projecció internacional dintre dels circuits de la ultradreta europea.\nHomenatge feixista a la División Azul en una parròquia de l'Hospitalet de Llobregat Flattr donate!\nHermandad División Azul


Apunta’t al proper curs gratuït d’AEBALL sobre NEUROMÀRQUETING\nAEBALL ha organitzat un curs que s’iniciarà el proper dimarts 17 de setembre amb l’objectiu d’augmentar la capacitat d’influir en els clients i establir millors relacions emocionals amb el fi d’augmentar les vendes de la companyia.\nEl curs és totalment gratuït i està dirigit a professional que estiguin interessat en comprendre la psicologia i l’elecció del consumidor.\nTindrà una durada de 30 hores i es realitzarà del 17 de setembre al 17 d’octubre, cada dimarts i dijous de 18 a 21:20 a l’Escola de Negocis i Administració d’Empreses (ENAE) a L’Hospitalet de Llobregat.\nEl contingut principal del curs està dividit en 3 blocs on els alumnes podran aprofundir sobre el neuromàrqueting, conèixer com funciona el cervell davant de les decisions de compra, conèixer les principals estructures cerebrals implicades en les decisions de compra i identificar els estímuls que cal aportar al client per sorprendre’l.\nAquestes accions es realitzen dins del Contracte Programa promogut pel Consorci per a la Formació Contínua de Catalunya.\nMés informació i programació completa en el següent enllaç


Fem el teatre d'En Tabalet - La Nostra Escola Comarcal\nA la classe dels Tabalets vingueren aquest divendres algunes famílies dels xiquets i xiquetes de 2 anys a fer-nos el teatre d’En Tabalet! I quina representació! Música, cançons, percussió, conills, granotes, serps i esquirols! Tot un èxit! Tabalets i Tabaletes vam gaudir moltíssim d’aquesta gran estrena, però la cosa no acaba ací. A banda d’assistir a l’obra, els Tabalets també vam treballar de valent fent els preparatius com les entrades i el cartell anunciador del nostre teatre comarcaler! Que comence la funció!